stanford-oval/wikipedia huggingface dataset:
JFK – avoin tapaus

| JFK – avoin tapaus> JFK |
| --- | --- |

Ohjaaja:  Oliver Stone
Käsikirjoittaja:  Romaanit: Jim Garrison, Jim Marrs Käsikirjoitus:  Oliver Stone, Zachary Sklar
Tuottaja:  A. Kitman Ho ja Oliver Stone
Säveltäjä:  John Williams
Kuvaaja:  Robert Richardson
Leikkaaja:  Joe Hutshing Pietro Scalia
Pääosat:  Kevin Costner Sissy Spacek Kevin Bacon Tommy Lee Jones
Valmistustiedot
Valmistusmaa:  Yhdysvallat
Tuotantoyhtiö:  Warner Brothers
Levittäjä:  Warner Bros. Netflix Disney+
Ensi-ilta:  1991
Kesto:  189 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
JFK – avoin tapaus (JFK) on vuonna 1991 ensi-iltansa saanut yhdysvaltalainen elokuva. Sen on ohjannut Oliver Stone, joka on myös käsikirjoittanut elokuvan yhdessä Zachary Sklarin kanssa ja tuottanut elokuvan yhdessä A. Kitman Hon kanssa. Elokuva on kertomus John F. Kennedyn salamurhaan johtaneista syistä sekä sitä seuranneesta ainoasta oikeudenkäynnistä. Elokuvan pääosassa nähdään Kevin Costner. Elokuva perustuu Jim Garrisonin kirjoittamaan samannimiseen kirjaan sekä Jim Marrsin kirjaan Crossfire: The Plot that Killed Kennedy.. Itse Jim Garrison esittää elokuvassa Earl Warrenia.
Elokuvan eräässä kohdassa on haastateltu yhä elossa olevia John F. Kennedyn murhan nähneitä todistajia Dallasissa murhapaikalla Dealey Plaza -aukiolla, jossa he selostivat mitä olivat nähneet – ja näin elokuva toi julki että ampujia oli nähty muuallakin kuin Texasin koulukirjavaraston ikkunassa, josta Lee Harvey Oswaldin väitettiin ampuneen.
Elokuva oli vuoden kaupallisia menestyksiä ja sai kahdeksan  Oscar-ehdokkuutta.
Näyttelijät

| 0 | 1 | 2 |
| --- | --- | --- |
|  Kevin Costner  | … |  Jim Garrison   |
|  Kevin Bacon  | … |  Willie O´Keefe   |
|  Tommy Lee Jones  | … |  Clay Shaw/Bertrand   |
|  Laurie Metcalf  | … |   Susia Cox  |
|  Gary Oldman  | … |  Lee Harvey Oswald   |
|  Michael Rooker  | … |   Bill Broussard  |
|  Jay O. Sanders  | … |   Lou Ivon  |
|  Joe Pesci  | … |  David Ferrie   |
|  Sissy Spacek  | … |   Liz Garrison  |
|  Beata Pozniak   | … |   Marina Oswald Porter  |
|  Walter Matthau  | … |   Russell B. Long  |
|  John Candy  | … |   Dean Andrews Jr.  |
|  Jack Lemmon  | … |  Jack Martin   |
|  Donald Sutherland  | … |  Mr. X   |
|  Jim Garrison  | … |  Earl Warren   |
|  Edward Asner  | … |  Guy Bannister  |
|  Brian Doyle-Murray  | … |  Jack Ruby  |
Vastaanotto

Elokuva aiheutti ilmestyessään vuonna 1991 keskustelua ja herätti uudelleen henkiin jo vähentyneet salaliittoteoriat. Elokuvaa kritisoineiden mukaan sen tapahtumat eroavat lukuisissa kohdin JFK:n murhan historiallisista faktoista.
Helsingin Sanomien Helena Ylänen piti elokuvaa ohjaajansa uran siihenastisena huipentumana: ”Oliver Stone on oikealla alalla. Hänen voimakkaat tunteensa muovaavat kaiken tiedon ja yhtä omaleimaisina ne välittyvät lopullisesta elokuvasta.” Ylänen kehui myös Kevin Costnerin roolityötä ja kirjoitti, että kolmituntisen elokuvan loputtua tuli voimakas tarve tietää asiasta lisää. Video-oppaassa vuodelta 1994 elokuvalle annetaan täydet viisi tähteä.
Palkintoja > Oscarit

Paras kuvaus
Paras leikkaus
Ehdokkuudet:
Paras elokuva
Paras miessivuosa: Tommy Lee Jones
Paras ohjaus
Paras musiikki
Paras äänitys
Paras sovitettu käsikirjoitus
Jeff McBride

Jeff McBride
Jeff McBride (tunnetaan myös nimellä Magnus, s. 11. syyskuuta 1959 Monticello,  New York) on yhdysvaltalainen taikuri. Hänet tunnetaan taidokkaista ja nopeista käsistään ja erikoistuneesta korttien, kolikoiden ja muiden pienien esineiden manipulaatiosta. McBride on ottanut esityksiinsä vaikutteita myös kabuki-teatterista.
Aiheesta muualla

McBride Magic (englanniksi)
Hyökeri

| Hyökeri |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°16′11″N, 25°11′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Yläiseen Kortejärveen 
Järvinumero:  14.223.1.024
Mittaustietoja
Pinnankorkeus:  153,7 m  
Pituus:  280 m  
Leveys:  90 m  
Rantaviiva:  0,646 km  
Pinta-ala:  1,008 ha  
Saaria:  ei saaria 
 fiHyökeri 
Hyökeri  on Päijät-Hämeessä Padasjoella Vakkilan kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Heinjoen valuma-alueeseen (14.223) se kuuluu. Lammen vedenpinnan korkeus on 153,7 metriä mpy.
Jauhopukki

| Jauhopukki |
| --- | --- |
 Jauhopukin toukkia ja tyhjä toukkanahka. Vaalea toukka on äskettäin luonut nahkansa.
Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Heimo::  Pimikkökuoriaiset Tenebrionidae
Suku::  Jauhopukit Tenebrio
Laji::  molitor
Kaksiosainen nimi
 Tenebrio molitor  Linnaeus, 1758 
Katso myös
   Jauhopukki Wikispeciesissä   Jauhopukki Commonsissa 
Infobox OKNimi-testi OK: 
Jauhopukki (Tenebrio molitor) on linnunpesissä, lahopuussa ja ihmisasunnoissa kaikkialla maailmassa tavattava kovakuoriainen. Aikuinen jauhopukki on noin 20 mm pitkä ja väritykseltään hohtavan tummanruskea tai musta. Sen toukka eli jauhomato on myös yleisin matelijoiden ja lemmikkilintujen ruokana käytetty hyönteinen. Toukat ovat hunajankeltaisia, niillä on pehmeä, erittäin kiiltävä, hohtava, pidentynyt, kova ja matomainen ruumis, ja ne voivat kasvaa 30 mm pitkiksi. Joissakin maissa toukkia kuivataan ja jauhetaan tortillajauhojen sekaan. Jauhopukin viljeleminen on helppoa, mutta se saattaa levitä asuntoihin, joissa se luokitellaan tuholaiseksi; tuhohyönteisistä se on kuitenkin vaarattomimpia. Ravinnoksi kasvatettavat jauhopukit eivät kykene lentämään.
Päivisin kuoriainen on valonarka, mutta hakeutuu yöllä valoa kohti. Täysikasvuiset jauhopukit hakeutuvat usein avattuun jauho- tai jyväpussiin, jossa ne myös parittelevat ja munivat. Naaras munii elämänsä aikana useita satoja munia. Naaras munii munat pieniksi kasoiksi tai erilaisiin onkaloihin ja peittää ne sen jälkeen tahmealla eritteellä. Eritteen avulla munat peittyvät jauhoon, jolloin niitä on hyvin vaikea löytää jauhojen seasta. Parin viikon päästä muninnasta kuoriutuneet jauhomadot ovat erittäin pieniä ja lähtevät etsimään siemeniä tai vihanneksia ravinnokseen. Toukat ovat kiiltäviä ja kellanruskeita ja kasvavat enintään neljä senttimetriä pitkiksi ennen kuin koteloituvat. Kotelovaihe kestää huoneenlämmössä tavallisesti 13–16 vuorokautta. Jauhopukki voi vaipua horrokseen lämpötilan laskiessa, jolloin se myös elää pitempään. Siksi lemmikkieläimelle säästettyjä jauhomatoja pidetään joskus purkissa jääkaapissa.
Kalansyötiksi kasvatettavia jauhomatoja käsitellään toisinaan hormoneilla, jotka estävät niiden muodonmuutoksen ja pitävät ne pitempään toukkavaiheessa.
Jauhopukin toukat eli jauhomadot ovat hyvin energiapitoista ravintoa. Jauhomadossa on energiaa noin 2,1 kcal/g. Tästä energiamäärästä 60 % on peräisin rasvasta, 37 % proteiinista ja 3 % hiilihydraateista. Kalsium/fosforisuhde on 1:12.
Aikuinen jauhopukki

Aikuisena jauhopukki on litteä, musta tai tummanruskea kovakuoriainen. Tuntosarvet ja jalat ovat usein muuta ruumista vaaleammat. Sen pituus on 12–18 millimetriä. Koiraalla on hieman käyremmät sääret kuin naaraalla.
Aiheesta muualla

Laji.fi: Jauhopukki (Tenebrio molitor)
Luonnonvarakeskus (Luke): Jauhomadon eli jauhopukin toukan kasvatus (Arkistoitu – Internet Archive)
Ötökkätieto: Jauhopukki (Tenebrio molitor)
Rentokil: Jauhopukki (Tenebrio molitor) (Arkistoitu – Internet Archive)
Sisätilojen tuholaiset: Jauhopukki Helsingin kaupungin ympäristökeskus
Hyonteismaailma.fi - Jauhopukki Oy Transmeri Ab
Marika Rökman, Suomen Herpetologinen Yhdistys: Jauhopukki (Tenebrio molitor) (Arkistoitu – Internet Archive)
Sammakkolampi.net: Jauhomadot, buffalomadot ja hinkalokuoriaiset (Arkistoitu – Internet Archive)
Iowa State University, Bug Guide: Species Tenebrio molitor - Yellow Mealworm (englanniksi)
Global Biodiversity Information Facility (GBIF): Tenebrio molitor (englanniksi)
University of Michigan, Animal Diversity Web (ADW): Tenebrio molitor, yellow mealworm (englanniksi)
Pherobase: Semiochemicals of Tenebrio molitor, the Yellow mealworm (englanniksi)
Aikuinen jauhopukki
Home (The Gatheringin albumi)

| Home The Gathering |
| --- | --- | --- |

Studioalbumin tiedot
 Julkaistu: 15. huhtikuuta 2006 18. huhtikuuta 2006 (USA)
 Formaatti: 2005–2006, La Divina Commedia Church, Maurik, Alankomaat
 Tuottaja(t): Attie Bauw
 Tyylilaji: alternative rock, trip rock
 Kesto: 60.25
 Levy-yhtiö: Noise
The Gatheringin muut julkaisut
| Sleepy Buildings – A Semi Acoustic Evening 2004 | Home 2006 | The West Pole 2007 |
Home on alankomaalaisen The Gathering -yhtyeen kahdeksas studioalbumi, joka julkaistiin 15. huhtikuuta 2006 levymerkillä Noise Records. Albumi julkaistiin Yhdysvalloissa kolme päivää myöhemmin The End Records -levymerkin alla. Albumi on viimeinen, jossa laulaja Anneke van Giersbergen on mukana. Uutena jäsenenä on Marjolein Kooijman, joka soittaa bassoa Hugo Prinsen Geerligs lähdettyä yhtyeestä vuonna 2004.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Shortest Day | 4.12 |  |  |  |  |  |  |  |
| 2. | In Between | 4.44 |  |  |  |  |  |  |  |
| 3. | Alone | 4.56 |  |  |  |  |  |  |  |
| 4. | Waking Hour | 5.38 |  |  |  |  |  |  |  |
| 5. | Fatigue | 1.49 |  |  |  |  |  |  |  |
| 6. | A Noise Severe | 6.06 |  |  |  |  |  |  |  |
| 7. | Forgotten | 3.25 |  |  |  |  |  |  |  |
| 8. | Solace | 3.51 |  |  |  |  |  |  |  |
| 9. | Your Troubles Are Over | 3.46 |  |  |  |  |  |  |  |
| 10. | Box | 4.43 |  |  |  |  |  |  |  |
| 11. | The Quiet One (Instrumental)  | 2.16 |  |  |  |  |  |  |  |
| 12. | Home | 6.58 |  |  |  |  |  |  |  |
| 13. | Forgotten (Reprise) | 7.57 |  |  |  |  |  |  |  |
Kokoonpano

Anneke van Giersbergen – laulu, kitara
René Rutten – kitarat, huilu
Frank Boeijen – koskettimet
Marjolein Kooijman – basso
Hans Rutten – rummut
Arvostelut

AllMusic:
Desibeli.net:
Imperiumi.net:
Soundi:
Aiheesta muualla

Home (The Gatheringin albumi) Discogsissa. (englanniksi)
Albumi Home (The Gatheringin albumi) Encyclopaedia Metallum -sivustolla (englanniksi)
The Gathering
| --- | --- |
Studioalbumit:   Always...  Almost a Dance  Mandylion  Nighttime Birds  How to Measure a Planet?  if_then_else  Souvenirs  Home  The West Pole  Disclosure  Afterwords  Beautiful Distortion 
Kokoelmat:   Downfall – The Early Years  Accessories – Rarities and B-Sides  Sand and Mercury  TG25: Diving Into the Unknown
Japanin talousihme

Japanilaisvalmisteisia televisioita Japanin talousihmeen ajalta.
Japanin talousihme (jap. 高度経済成長, Kōdo keizai seichō) tai Japanin ihme on termi, jolla kuvataan Japanin vahvaa taloudellista nousua toisen maailmansodan jälkeen aina 1980-luvun loppuun asti.
Historia

Japanin keisarikunta oli sodan jälkeen raunioina ja yhdysvaltalaisten miehitysjoukkojen hallinnassa. Maasta alettiin kehittää länsityylistä demokratiaa. Japani alkoi kuitenkin taloudellisesti nopeasti toipua 1950-luvulla ja 1970-luvulle tultaessa maa oli jo noussut maailman suurimpien talouksien joukkoon. Vuosina 1961–1980 Japanin talous kasvoi vuosittain keskimäärin kuusi prosenttia, ja vielä 1980-luvullakin noin neljä prosenttia vuodessa.
Japanin ilmiömäinen talouskasvu jatkui aina 1990-luvun alkuun asti, jonka jälkeen maa on kärsinyt pitkästä taantumasta. Vuosien 1991–2000 keskikasvu oli enää 1,5 prosenttia, ja 1990-luvun julkisen talouden elvytysyritykset nostattivat julkisen sektorin velan teollisuusmaiden ennätykseen.
Syyt

Syitä Japanin nopeaan nousuun oli useita. Japania oli modernisoitu runsaasti jo ennen toista maailmansotaa, muun muassa kouluttamalla väestöä ja uudistamalla hallintoa ja puolustuslaitosta. Täysin tyhjästä ei siis tarvinnut lähteä liikkeelle. Japanilaisten työmoraali oli tunnetusti korkea ja työnantajaan uhrautuvasti suhtautuva. Japanilaiset yritykset olivat nopeita oppimaan ja kopioimaan länsimaisilta yrityksiltä muun muassa valmistusmenetelmiä ja kehittelemään niitä edelleen. Kaiken lisäksi Korean sota auttoi pääsemään talouskasvun alkuun niin Japanissa kuin samaan aikaan nousevassa Länsi-Saksassa (Wirtschaftswunder). Tämän lisäksi oli suuret kotimarkkinat, joiden ostovoimaan Japanin talous perustuu pääosin nykyäänkin. Sen lisäksi Yhdysvallat oli kylmän sodan takia suopea niin Japanin kuin Länsi-Euroopankin talouksien kehittymiselle ja takasi niin Japanin kuin Länsi-Euroopankin turvallisuuden. Koska Japani oli luopunut asevoimista sodan jälkeen ja sille oli kehitetty pasifistinen perustuslaki, maa pystyi pysymään ulkona asevarustelukilpailusta ja käyttämään nämäkin rahat yhteiskuntansa ja taloutensa kehittämiseen.
Japanin talousihme on ollut esimerkkinä monille muille Aasian nouseville talouksille (Aasian tiikerit).
Aiheesta muualla

Kuvia tai muita tiedostoja aiheesta Japanin talousihme Wikimedia Commonsissa
Edullisesta Datsun Sunnysta tuli Japanin keskiluokan symboli 1960-luvulla.
Jan Van Beers

| Jan Van Beers |
| --- | --- |
 Jan Van Beers
Henkilötiedot
Syntynyt: 1821
Kuollut: 1888 (66–67 vuotta)
Kansalaisuus:  Belgia
Ammatti:  kirjailija
Kirjailija
Äidinkieli: flaami
Aiheesta muualla
Löydä lisää kirjailijoitaKirjallisuuden teemasivulta
Jan Van Beers, myös: Jan van Beers, (1821−1888) oli flaamilainen runoilija, kotoisin Antwerpenistä. Hän oli vuodesta 1800 flaamin kielen ja kirjallisuuden opettajana Antwerpenin Atheneumissa. Beers julkaisi runokokoelman Jongelingsdroomen (1853), jonka kaunissointuiset säkeet ja sisällyksen puhtaus miellyttivät yleisöä, samoin kuin muodon täydellisyys ja syvällinen elämänkatsomus. Myöhempiä kokoelmia ovat Levensbeelden (1858), Gevoel en Leven (1869), Rijzende Blaren (1883).
Beersin poika oli taidemaalari Jan van Beers.
Aiheesta muualla

Kuvia tai muita tiedostoja aiheesta Jan Van Beers Wikimedia Commonsissa
Jeff Merkley

| Jeff Merkley |
| --- | --- |

Yhdysvaltain senaattori Oregonista
 3. tammikuuta 2009 – Yhdessä Ron Wydenin kanssa  
Edeltäjä:  Gordon Smith
Henkilötiedot
Syntynyt: 24. lokakuuta 1956 (ikä 67) Myrtle Creek, Oregon, Yhdysvallat
Puoliso:  Mary Sorteberg (vih. 1992)
Lapset:  2
Tiedot
Puolue:  demokraatit
Aiheesta muualla
Kotisivu
Jeff Merkley (s. 24. lokakuuta 1956) on yhdysvaltalainen demokraattipoliitikko. Hän on toiminut vuodesta 2009 lähtien toisena Oregonin senaattoreista. Hänen nykyinen kautensa päättyy tammikuussa 2027.
Merkley valmistui kandidaatiksi Stanfordin yliopistosta vuonna 1979 ja sai MPA-tutkinnon Princetonin yliopistosta vuonna 1982.
Merkley toimi Oregonin edustajainhuoneessa vuosina 1999–2008 ja sen puhemiehenä 2007–2008. Merkley oli ainoa demokraattisen puolueen senaattori, joka tuki senaattori Bernie Sandersia entistä ulkoministeriä Hillary Clintonia vastaan Yhdysvaltain demokraattisen puolueen esivaaleissa 2016.
Merkley on naimisissa Mary Sortbergin kanssa ja heillä on kaksi lasta.
Aiheesta muualla

Kuvia tai muita tiedostoja aiheesta Jeff Merkley Wikimedia Commonsissa
Jeff Merkleyn kotisivut
Jean-Yves Roy

| Jean-Yves Roy> Henkilötiedot |
| --- | --- |
Syntynyt: 17. helmikuuta 1969 (ikä 55) Rosemere, Quebec
Kansalaisuus:   Kanada
Jääkiekkoilija
Lempinimi:  Jay-Why
Pelipaikka:  laitahyökkääjä
Maila:  vasen
Pituus:  178 cm
Paino:  82 kg
Pelaajaura
Pääsarjaura:  1992–2006
Seurat:  Binghamton Rangers (AHL) New York Rangers (NHL) Ottawa Senators (NHL) Prince Edward Island Senators (AHL) Providence Bruins (AHL) Boston Bruins (NHL) Villacher SV (Itävalta) Kölner Haie (DEL) Fribourg-Gottéron (NLA)
NHL-varaus:  ei varattu
Jean-Yves Roy (s. 17. helmikuuta 1969 Rosemere, Quebec) on kanadalainen uransa päättänyt jääkiekkoilija, pelipaikaltaan useinmiten oikea laitahyökkääjä. Roy tuli NHL:aan varaamattomana pelaajana kaudelle 1994-1995. Hän pelasi neljän kauden aikana 61 peliä joissa teki 12 maalia ja antoi 16 syöttöä. Jäähyjä hänelle puhallettiin 26 minuuttia. Roy päätti uransa kauden 2005-2006 päätteeksi pelattuaan kahdeksan kautta Itävallassa, Sveitsissä ja Saksassa.
Ura

Roy pelasi vuosina 1989-1992 Yhdysvalloissa Mainen yliopistossa 124 ottelua. Yliopistouran jälkeen hän teki heinäkuussa 1992 vapaana pelaajana sopimuksen New York Rangersin organisaatioon mutta pelasi kolme kautta lähinnä farmijoukkue Bighamton Rangersissa. New Yorkissa otteluita kertyi vain kolme kappaletta. Lokakuussa 1995 New York kauppasi Royn Ottawa Senatorsille vaihdossa Steve Laroucheen. Ottawassa Roy pelasi neljä ottelua ennenkuin hänet lähetettiin AHL:aan Prince Edward Island Senatorsiin.
Kaudelle 1996-1997 Roy teki vapaana pelaajana sopimuksen Boston Bruinsin organisaatioon. Ensimmäisellä kaudella Roy pelasi pääosin NHL:ssa (52 ottelua) ja AHL:ssa 27 ottelua. Toisella Bostonin kaudella NHL-otteluita kertyi vain kaksi kauden kuluessa pääosin AHL-joukkue Providence Bruinsissa.
Kaudelle 1998-1999 Roy lähti Itävaltaan, jossa pelasi Villacher SV:n riveissä Itävallan kansallista liigaa sekä monikansallista Alpenligaa. Hän ehti pelata kauden aikana myös viisi ottelua Kanadan maajoukkueen mukana. Seuraavalle kaudelle Roy vaihtoi Saksan DEL-liigaan Kölner Haien joukkueeseen. Tällä erää Saksassa kului vain yksi kausi ennen muuttoa Sveitsiin Fribourg-Gottéronin joukkueeseen. Sveitsissä Roy pelasi kolme kautta ja palasi sitten vielä kolmen kauden ajaksi takaisin Kölniin. Roy päätti peliuransa kevääseen 2006.
Roy oli myös mukana Kanadan hopeajoukkueessa vuoden 1994 olympiaturnauksessa.
Saavutukset

1990 Hockey East (NCAA) All-Rookie Team
2nd All-American Team
1991 Hockey East (NCAA) 1st All Star Team
1st All-American Team
1992 NCAA Mestaruus
Hockey East Regular Season Champion
Hockey East (NCAA) 2nd All Star TeamHockey East (NCAA) 1st All-American Team
NCAA Hobey Baker Award (Top Collegiate Player) finalisti
1994 Olympiahopea
1995 AHL All Star Game
AHL Player of the week (huhtikuun 1.vk)
1999 Itävallan mestaruus
2000 Spengler Cupin voitto (Kölner Haie)
Spengler Cupin pistepörssin voitto
2001 NLA maalipörssin voitto (29 maalia)
Janne Talasma

Janne Talasma on suomalainen tanssija ja tanssinopettaja. Hän voitti Tanssii Tähtien Kanssa -kilpailun tanssiparinsa Satu Tuomiston kanssa vuonna 2009. Tanssin opettamisen lisäksi Talasma toimii mm. tanssiurheiluseura Team HSDS ry:n puheenjohtajana.
Janne Stenberg

Janne Stenberg (s. 26. syyskuuta 1983) on suomalainen salibandyn pelaaja ja valmentaja, joka on luonut uraa viime kausilla Barbaareissa Lappeenrannassa, Sola IBK:ssa Norjassa, Unihockey Löwen Leipzig:ssä Saksassa. Nykyisenä seurana SB-Troopers Imatra. Hän valmensi myös KoHon b-a -junioreita kaudella 08-11. Kaudella 2023-2024 Stenberg valmentaa Suomisarjassa pelaavaa Imatran Voimaa.
Jalkapallon naisten Euroopan-mestaruuskilpailut 1987

Vuoden 1987 jalkapallon naisten Euroopan-mestaruuskilpailut (engl. European Competition for Women's Football) olivat toiset UEFA:n järjestämät naisten EM-kisat. Kisoissa ei pelattu varsinaista lopputurnausta, mutta neljän karsintalohkon parhaat joukkueet pelasivat Norjassa välierät ja mitaliottelut. Mestaruuden voitti Norja.
Janne Suutari

| Henkilötiedot |
| --- | --- | --- |
Syntymäaika: 13. toukokuuta 1981
Syntymäpaikka: Kokkola, Suomi
Pelipaikka: Keskikenttä/puolustaja
Lempinimi: Sutku
Seura
Seura: KPV
Pelinumero: 6
Seurat
| Vuodet | Seura | O (M) |
|  ?- | KPV |  ? (?) |
 Seurajoukkueuran tilastot kattavat vain kansalliset sarjat, päivitetty 25.04.2007.
Janne Suutari (s. 13. toukokuuta 1981 Kokkolassa) on suomalainen jalkapalloilija, pelipaikkanaan keskikentän laita. Pystyy myös pelaamaan laitapuolustajana.
Janne aloitti liikunnan opettajana Kiviniityn koululla 2008 syksyllä Kokkolassa.
Janne Sirén

Janne Sirén (s. 1977) on suomalainen toimittaja ja yrittäjä. Hän on tietokonekulttuurin erikoislehti Skrollin päätoimittaja. Ennen Skrollia hän toimi Sanoma Magazinesilla muun muassa Mikrobitti-lehdessä vapaana toimittajana sekä Suomen Amiga-käyttäjät ry:ssä Saku-lehden päätoimittajana ja Saku-tietokonetapahtuman perustajana.
Sirén oli nykyisin Viria-konserniin kuuluvan tietoturvayhtiö Spellpoint Oy:n perustaja, hallituksen puheenjohtaja sekä pitkäaikainen toimitusjohtaja. Hän myi osuutensa yhtiöstä Virialle vuonna 2019.
Jesús Tomás Zárraga Colmenares

Jesús Tomás Zárraga Colmenares (s. 22. syyskuuta 1957) on venezuelalainen roomalaiskatolinen piispa. Hänet vihki papiksi Coron hiippakuntaan 14. syyskuuta 1985 Ramón Ovidio Pérez Morales. Hänet inkardinoitiin Punto Fijon hiippakuntaan 12. heinäkuuta 1997 ja nimitettiin San Carlos de Venezuelan piispaksi 27. joulukuuta 2002. Piispaksi vihkiminen seurasi 15. maaliskuuta 2003. Pääkonsekraattorina toimi Antonio Ignacio Velasco Garcia, jota avustivat Ramón Ovidio Pérez Morales ja Juan María Leonardi Villasmil. Zárraga Colmenares asetettiin virkaansa 29. maaliskuuta.
Janne Sinkkonen (täsmennyssivu)

Janne Sinkkoseen liittyviä artikkeleja:
Janne Sinkkonen, jääkiekkoilija
Janne Sinkkonen, ralliautoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Janne Sinkkonen”, voi hakea sivunnimihaulla, laajalla sivunnimihaulla tai tekstihaulla.
Jindain kasvitieteellinen puutarha

Näkymä Jindain kasvitieteelliseen puutarhaan
Puutarhan kasvihuonetta
Jindain kasvitieteellinen puutarha (georg. 神代植物公園, Jindai shokubutsukōen) on kasvitieteellinen puutarha Japanissa, Tokion metropolin Chōfun kaupungissa. Se sijaitsee Jindai-jin buddhalaisen temppelin vieressä. Puutarhan pinta-ala on noin 488 000 m², ja se on jaettu kasvilajeittain 30 lohkoon. Sinne on istutettu 100 000 puuta tai pensasta, jotka kuuluvat 4 800 eri lajiin.
Puutarhassa voi jokaisena vuodenaikana nähdä paljon kukkivia eri lajeja kuten luumuja, kirsikoita, atsaleoja, kanukoita, pioneja, ruusuja ja sinisateita eli wisterioita. Siellä on myös vesikasvien kosteikkoalue, jossa viljellään muun muassa iiriksiä.
Puutarhan alue toimi aiemmin taimitarhana, jossa kasvatettiin puita Tokion kaduille. Toisen maailmansodan jälkeen se avattiin yleisölle Jindain viheralueena (jap. 神代緑地, Jindai ryokuchi). Kasvitieteellinen puutarha siitä tehtiin vuonna 1961. Puutarhaan rakennettiin suuri trooppisten kasvien kasvihuone vuonna 1984 ja Tokion alueen lajiston suojelua varten kasvilajien monimuotoisuuden keskus vuonna 2012.
Aiheesta muualla

Kuvia tai muita tiedostoja aiheesta Jindain kasvitieteellinen puutarha Wikimedia Commonsissa
IPsec

| TCP/IP-pino |
| --- | --- |
sovelluskerros sovelluskerros: BGP · DHCP · DNS · ESMTP · FTP · HTTP · IMAP · IRC · LDAP · MGCP · NNTP · NTP · POP3 · RPC · RTP · RTSP · SIP · SMTP · SNMP · SOCKS · SSH · Telnet · TLS/SSL · XMPP  ·  (..lisää..)
kuljetuskerros kuljetuskerros: TCP · UDP · QUIC · DCCP · SCTP · RSVP · RIP · ECN
verkkokerros verkkokerros: IP (IPv4 ja IPv6) · ICMP (ICMPv6) · IGMP · IPsec
siirtoyhteyskerros: ARP · IS-IS · NDP · OSPF · L2TP · PPP
fyysinen kerros
IPsec (lyhenne sanoista IP Security Architecture) on joukko TCP/IP-perheeseen kuuluvia tietoliikenneprotokollia Internet-yhteyksien turvaamiseen. Nämä protokollat tarjoavat salauksen, osapuolten todennuksen ja tiedon eheyden varmistamisen.
IPsec määrittelee tietoliikenneprotokollia, jotka voidaan jakaa kahteen luokkaan:
protokollat pakettivirtojen turvaamiseen
avaintenvaihtoprotokolla turvattujen pakettivirtojen muodostamiseen
Pakettivirtojen turvaamiseen IPsec tarjoaa kaksi vaihtoehtoista protokollaa, joista tavallisempi on ESP (Encapsulating Security Payload). Sitä käytetään pakettivirtojen salaamiseen. Harvemmin käytetty AH-protokolla (Authenticating Headers) taas tarjoaa todennuksen ja takaa viestien eheyden, mutta ei tarjoa luottamuksellisuutta.
Suositeltu avaintenvaihtoprotokolla IPsec-protokollan kanssa käytettäväksi on Internet Key Exchange (IKE). IKE koostuu protokollien ISAKMP, Oakley ja SKEME yhdistelmästä.